CELEX: 32010D0372
Language: lv
Date: 2010-06-18 00:00:00
Title: 2010/372/: Komisijas Lēmums ( 2010. gada 18. jūnijs ) par kontrolējamo vielu lietošanu par procesu aģentiem saskaņā ar Eiropas Parlamenta un Padomes Regulas (EK) Nr. 1005/2009 8. panta 4. punktu (izziņots ar dokumenta numuru C(2010) 3847)

3.7.2010   
            
            
               LV
            
            
               Eiropas Savienības Oficiālais Vēstnesis
            
            
               L 169/17
            
         KOMISIJAS LĒMUMS
   (2010. gada 18. jūnijs)
   par kontrolējamo vielu lietošanu par procesu aģentiem saskaņā ar Eiropas Parlamenta un Padomes Regulas (EK) Nr. 1005/2009 8. panta 4. punktu
   (izziņots ar dokumenta numuru C(2010) 3847)
   (Autentisks ir tikai teksts franču, holandiešu, itāļu, poļu, portugāļu un vācu valodā)
   (2010/372/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 16. septembra Regulu (EK) Nr. 1005/2009 par ozona slāni noārdošām vielām (1) un jo īpaši tās 8. panta 4. punktu,
   tā kā:
   
               (1)
            
            
               Ozonu noārdošo vielu izmantošana par procesu aģentiem ir viens no nedaudzajiem lietojumiem, kas rada emisijas, bet kas joprojām ir atļauts saskaņā ar Regulu (EK) Nr. 1005/2009. Ozonu noārdošo vielu emisijas spēj būtiski noārdīt ozona slāni. Tāpēc ir jānodrošina, ka emisijas, ko rada ozonu noārdītāju vielu izmantošana par procesu aģentiem, saglabājas esošajā līmenī un ir nebūtiskas.
            
         
               (2)
            
            
               Turklāt, ņemot vērā Savienības saistības saskaņā ar Monreālas protokola par vielām, kas noārda ozona slāni, Pušu Lēmumu X/14, Regulas (EK) Nr. 1005/2009 8. panta 4. punktā noteikts ierobežojums, paredzot, ka maksimālais kontrolējamo vielu daudzums, ko Kopienā var izmantot kā procesu aģentus, nepārsniedz 1 083 tonnas gadā, bet ar to lietojumiem par procesu aģentiem saistīto emisiju maksimālais daudzums nepārsniedz 17 tonnas gadā.
            
         
               (3)
            
            
               Negaidītā kontrolējamo vielu lietošanas apjoma palielināšanās par procesu aģentiem, kas vērojama dažu aizvadīto gadu laikā, apdraud Lēmumā X/14 paredzēto Savienības saistību ievērošanu, radot nepieciešamību noteikt šo lietojumu stingrāku regulējumu.
            
         
               (4)
            
            
               Saskaņā ar Regulas (EK) Nr. 1005/2009 8. pantu jāizveido to uzņēmumu saraksts, kuros ir atļauts lietot kontrolējamās vielas par procesu aģentiem, nosakot maksimāli pieļaujamos daudzumus, ko var izmantot izstrādei, un emisiju līmeņus katram šādam uzņēmumam atsevišķi.
            
         
               (5)
            
            
               Lai nodrošinātu, ka Savienība ievēro 8. panta 4. punktā noteiktos ierobežojumus, šādu uzņēmumu saraksts un tiem vajadzīgie vielu daudzumi jānosaka, pamatojoties uz dalībvalstu iesniegtajiem ziņojumiem. Izstrādei vajadzīgā kvota piešķirama, pamatojoties uz vajadzību vidēji 2005. līdz 2008. gadā. Aprēķinot katra uzņēmuma vidējo pieprasījumu, neņem vērā gadus, kuros attiecīgais uzņēmums par procesu aģentiem nav izmantojis kontrolējamās vielas. Lai ņemtu vērā pieprasījuma svārstības pa gadiem un nodrošinātu, ka tiek ievērots Savienības kopējais daudzuma ierobežojums, daudzuma robežvērtības atsevišķiem uzņēmumiem nosakāmas 124 % apmērā no to vidējā pieprasījuma.
            
         
               (6)
            
            
               Lai palielinātu uzņēmumu iespējas reaģēt uz tirgus mainīgajām vajadzībām, ir lietderīgi pielikumā noteiktajiem uzņēmumiem atļaut kvotas savstarpēji nodot. Tomēr kvota izbeidzas līdz ar iekārtas ekspluatācijas izbeigšanu, kurai tā bija piešķirta. Tāpēc uzņēmumiem par šādu iekārtu ekspluatācijas izbeigšanu ir jāpaziņo Komisijai un attiecīgajai dalībvalstij.
            
         
               (7)
            
            
               Šajā lēmumā paredzētie pasākumi ir saskaņā atzinumu, ko sniegusi ar Regulas (EK) Nr. 1005/2009 25. panta 1. punktu izveidotā komiteja,
            
         IR PIEŅĒMUSI ŠO LĒMUMU.
   1. pants
   Definīcijas
   1.   “Izstrāde” ir tehnoloģiskajā ciklā iepriekš neizmantotas nelietotas, reģenerētas vai pārstrādātas kontrolējamās vielas kopējais daudzums tonnās, kas no jauna ievadīts attiecīgajā tehnoloģiskajā ciklā.
   2.   “Emisija” ir kontrolējamās vielas kopējais daudzums tonnās, kas izplūdis atmosfērā, ūdens vai sauszemes vidē procesa aģenta lietošanas laikā un ar šo lietojumu saistītajā glabāšanā, transportēšanā un pārkraušanā objektā, kurā atrodas attiecīgā iekārta.
   2. pants
   Procesu aģentu atļautie lietojumi, emisiju un daudzuma robežvērtības
   1.   Šā lēmuma pielikumā noteikts to uzņēmumu saraksts, kuriem no 2010. gada 1. janvāra kontrolējamās vielas atļauts izmantot par procesu aģentiem.
   2.   Katrs šāds uzņēmums drīkst izmantot tikai pielikumā noteikto vielu un procesu.
   3.   Nedrīkst tikt pārsniegtas katram uzņēmumam pielikumā noteiktās izstrādes atļautā daudzuma un emisiju robežvērtības. Piešķirtā kvota ir spēkā līdz tā gada beigām, kurā tiek galīgi izbeigta tās iekārtas ekspluatācija, kurai attiecīgā kvota ir piešķirta.
   3. pants
   Piešķirto kvotu nodošana
   Neatkarīgi no konkrētās vielas vai lietojuma uzņēmums visu savu pielikumā norādītajai esošajai iekārtai piešķirto izstrādes kvotu vai tās daļu var nodot citam pielikumā minētam uzņēmumam. Saņēmējs tam nodoto daudzumu drīkst izmantot vielai un lietojumam, kas saņēmējam piešķirti saskaņā ar pielikumu. Nodošanu var veikt tikai pēc tās paziņošanas Komisijai un attiecīgo dalībvalstu kompetentajām iestādēm un pēc tam, kad saņemts Komisijas apstiprinājums par šā paziņojuma saņemšanu.
   4. pants
   Paziņošana par ekspluatācijas izbeigšanu
   Gadījumos, kad notiek šādu iekārtu ekspluatācijas izbeigšana, pielikumā minētajiem uzņēmumiem par to triju mēnešu laikā jāpaziņo Komisijai un tās dalībvalsts kompetentajai iestādei, kurā atrodas attiecīgā iekārta.
   5. pants
   Piemērošanas termiņš
   Šo lēmumu piemēro no 2010. gada 1. janvāra.
   6. pants
   Šis lēmums ir adresēts šādiem uzņēmumiem:
   
               
                           Anwil SA
                        
                     
                           Ul. Torunska 222
                        
                     
                           87-805 Wloclawek
                        
                     
                           POLIJA
                        
                     
            
               
                           Arkema France S.A.
                        
                     
                           420 rue d'Estienne D'Orves
                        
                     
                           92705 Colombes Cedex
                        
                     
                           FRANCIJA
                        
                     
         
               
                           Bayer Material Science AG
                        
                     
                           CAS-PR-CKD, Gebäude B669
                        
                     
                           41538 Dormhagen
                        
                     
                           VĀCIJA
                        
                     
            
               
                           CUF Quimicos Industriais SA
                        
                     
                           Quinta da Industria Beduidu
                        
                     
                           3860-680 Estarreja
                        
                     
                           PORTUGĀLE
                        
                     
         
               
                           Potasse et Produits Chimiques SA
                        
                     
                           95 rue du General de Gaulle
                        
                     
                           68802 Thann Cedex
                        
                     
                           FRANCIJA
                        
                     
            
               
                           Perstorp France SAS
                        
                     
                           Rue Lavoisier BP 21
                        
                     
                           38801 Le Pont de Claix
                        
                     
                           FRANCIJA
                        
                     
         
               
                           Solvay Solexis S.p.A.
                        
                     
                           Viale Lombardia 20
                        
                     
                           20021 Bollate MI
                        
                     
                           ITĀLIJA
                        
                     
            
               
                           Teijin Twaron BV
                        
                     
                           Oosterhorn 6
                        
                     
                           9936 AD Farmsum
                        
                     
                           NĪDERLANDE
                        
                     
         
      Briselē, 2010. gada 18. jūnijā
      
         
            Komisijas vārdā –
         
            Komisijas locekle
         
         Connie HEDEGAARD
      
   
   
      (1)  OV L 286, 31.10.2009., 1. lpp.
   
      PIELIKUMS
      [Šo pielikumu nepublicē, jo tajā ir ietverta konfidenciāla komercinformācija.]